**Abimaterjal eneseanalüüsiks**

**juhtiv kostümeerija, 6. tase**

Kutsestandardis on teemade kaupa välja toodud kompetentsid ja tegevused, mis näitavad nende oskuste valdamist. Allolevas tabelis on toodud nende lühikokkuvõte. Kirjelda, analüüsi ja too näiteid olukordade kohta, mis toovad kõige paremini välja, kuidas Sinu tegevus vastab kutsestandardis nõutule. Tabelit saab abimaterjalina portfoolio koostamiseks, aga seda ei pea tegema. Kindlasti loe ka kutsestandardit ja hindamisstandardit.

Üldoskused

|  |
| --- |
| Suhtleb viisakalt ja teist austavalt lähtudes olukorrast, kuulab suhtluspartnerit. Tuleb toime keerulistes olukordades, väljendab oma seisukohti hinnanguvabalt. Oskab kriitikat konstruktiivselt vastu võtta ja sellest õppida. Loob kontakte võimalike koostööpartneritega ning arendab oma koostöövõrgustikku. |
| *Kompetentsi tõendamine (kuni 2000 tähemärki. Täpselt nii pikk on näidiseks toodud tsitaat)*  See oli läinud aastasaja kolmanda veerandi lõpul. Päike lähenes silmapiirile, seistes sedavõrd madalas, et enam ei ulatunud valgustama ei mäkke ronivat hobust, kes puutelgedega vankrit vedas, ei vankril istuvat noort naist ega ka ligi kolmekümnelist meest, kes kõndis vankri kõrval.  Varsti jõudsid teelised mäerinnakul nii kõrgele, et päikeses helendama lõid mehe nägu – laiavõitu, tugevate lõuapäradega, terassilmadega, lühikese, kuid tiheda musta habemega –, naise nukrad silmad, look ja hobuse kikkis kõrvadega pea.  «Seal ta ongi, see Vargamäe,» lausus mees ja näitas käega üle soo järgmise väljamäe poole, kus lömitas rühm madalaid hooneid. «Meie hooned paistavad, teiste omad seisavad mäe taga orus, sellest siis rahva suus Mäe ja Oru, mõisakirjas aga Eespere ja Tagapere. Paremat kätt see männitukk seal kõrges mäe otsas on meie oma: igavesed vanad jändrikud teised, mõned poolkuivad juba.»  Nii palju tegi mees juttu, siis logises vanker endiselt tummas vaikuses.  Naine silmitses ümbrust: siin mägi, seal mägi, kaugemal kolmas, pahemat kätt neljas, paremat viies ja nende taga kuues, seitsmes veel ning rohkemgi. Mägedel põllud ja hooned, mägede ümber, nende vahel aina soo, tükati raba, kaetud kidura võserikuga.  Üks niisugune mäenukk teda ümbritseva soo ja mõne männijändrikuga mäe kõrgemal tipul saab tema, sõitva naise koduks ja seal peab ta vististi oma päevad lõpetama.  Millegipärast kiskus noore naise süda valusasti rinnas kokku. Valu ulatus nagu madalamalegi, tabas kogu elundite kava, mis oleks nagu naba ümber puntras.  Jah, kunagi polnud ta osanud arvata, et temal võiks kord niisugune kodu olla. Tänini oli ta kodu all mõistnud ikka põldu ja metsa – suurt laant, mis õhtuti heliseb, kui huigatakse või kui aetakse pasunat. Aga mis heliseks siin, kui tuleks lust lõõritada? Hüüavad siis sood vastu, hakkavad rabad rõkkama?  Naine vaatas meest, kes hobuse kõrval kõndis, vaatas hobust, keda ta isakodus oli näinud sündivat ja kasvavat, mõlemad tõttasid täiel sammul nagu ootaks neid õnn ees. |
| Teeb koostööd kolleegidega, täidab oma rolli meeskonna liikmena. Juhib meeskonda ja tunnustab selle liikmeid. |
| *Kompetentsi tõendamine (kuni 2000 tähemärki)* |
| Kasutab korrektset suhtluskeelt ja erialast terminoloogiat; kasutab ühte võõrkeelt tasemel B1. |
| *Kompetentsi tõendamine (kuni 2000 tähemärki)* |
| Oskab leida veebist vajalikku infot ja seda salvestada, kasutada meili ja/või teisi suhtluskeskkondi ning arvestab selle juures turvalisusega. Oskab kasutada tööks vajalikke digivahendeid, nt pildistada. Oskab digitaalseid materjale luua ja muuta. |
| *Kompetentsi tõendamine (kuni 2000 tähemärki)* |
| Järgib kutsealaga seotud õigusakte ja regulatsioone (organisatsiooni sisekorraeeskiri,  ametijuhend, organisatsiooni hea tava), teatrieetikat ja konfidentsiaalsusnõudeid. Teavitab meeskonda  olulistest muudatustest neis. |
| *Kompetentsi tõendamine (kuni 2000 tähemärki)* |
| Järgib oma töös ohutus- ja turvanõudeid, kasutab isiku- ja töökaitsevahendeid; hoiab oma töökeskkonna ja töövahendid korras. Kontrollib ohutusnõuete täitmist igas tööetapis; teeb vastutavale isikule ettepanekuid tööohutuse paremaks tegemiseks. |
| *Kompetentsi tõendamine (kuni 2000 tähemärki)* |
| Säilitab ja arendab oma kutseoskusi; kasutab ära arengu- ja koolitusvõimalused; hoiab end kursis erialase terminoloogiaga ja tehnoloogiliste uuendustega. Jagab oma teadmisi kolleegidega. |
| *Kompetentsi tõendamine (kuni 2000 tähemärki)* |
| Arvestab protsesside ja tegevuste finantsilist poolt; on täpne ja kasutab ressursse (nt aeg, töövahendid)  efektiivselt; tagab, et tema töölõigus peetakse kinni tähtaegadest. Teeb ettepanekuid ressursside leidmiseks; tagab ressursside optimaalse kasutamise. Ajab asju lähtudes organisatsiooni juhistest ja teistest regulatsioonidest. |
| *Kompetentsi tõendamine (kuni 2000 tähemärki)* |
| On avatud avatust uutele ideedele, läheneb olukordade lahendamisele loovalt; talub ebamääraseid olukordi ja situatsioone ning oskab ära kasutada neist tulenevaid positiivseid võimalusi. |
| *Kompetentsi tõendamine (kuni 2000 tähemärki)* |

Kohustuslikud kompetentsid

|  |
| --- |
| 1. **Lavastuse või filmi ettevalmistusprotsessis osalemine** |
| * 1. Loob endale lavastusest tervikliku pildi, kogub infot kostüümikavandist ja lavastuse tekstist, konsulteerides vajadusel kunstnikuga; aitab kunstnikul välja valida kostüüme, arvestades lavastuse sisu, ajastut, kostüümide materjale jm. |
| *Kompetentsi tõendamine*  *(kuni 2000 tähemärki)* |
| * 1. Teeb kindlaks, kuidas säilitada kostüümi välimus vastavalt kunstniku juhistele. |
| *Kompetentsi tõendamine*  *(kuni 2000 tähemärki)* |
| * 1. Jälgib proovides, kuidas kostüüme kasutatakse ja kas planeeritud lahendused on otstarbekad, selgitab välja sobivaimad kostüümivahetuste kohad ja ajad arvestades etenduse või võtte tempot ning dünaamikat, et vahetus oleks optimaalne. Vastutab sobivate kostüümialaste sisuliste, tehniliste ning korralduslike lahenduste leidmise ja toimimise eest; korraldab koostöös lavastuse meeskonna liikmetega etenduse/võtte sujuvaks teenindamiseks vajalike vahendite olemasolu. |
| *Kompetentsi tõendamine*  *(kuni 2000 tähemärki)* |
| 1. **Lavastuse, filmi, seriaali vms kostüümide (sh jalanõude, peakatete, ehete, aksessuaaride) jooksev hooldus ning ettevalmistus** |
| * 1. Selgitab välja hooldust ja parandamist vajavad kostüümid; täpsustab näitlejaga kostüümi hooldusvajaduse; planeerib hoolduse ja parandustööde aja vastavalt võimalustele ja vajadustele, arvestades mh mängukava/võttegraafikut, kostüümide ristkasutust (st kasutamist erinevates lavastustes/projektides). Hindab kostüümi parandamise, asendamise või duubelkostüümi tegemise vajadust vastavalt eelpool mainitud tingimustele. Korraldab vajalikud tegevused või teeb ise. |
| *Kompetentsi tõendamine*  *(kuni 2000 tähemärki)* |
| * 1. Valib hooldamisviisi, arvestades mh publiku kaugust lavast ja materjali(de) käitumist laval; valmistab kostüümid või muud esemed hoolduseks ette vastavalt juhistele; valib kostüümi hoolduseks sobiva meetodi ja vahendi vastavalt kokkuleppele/juhistele; täiendab/parandab hooldusjuhiseid vastavalt kostüümide eripärale ja reaktsioonile hooldusprotsessis. Teeb ise hoolduse või korraldab selle toimumise. Teavitab vastutavat isikut/juhti kostüümi asendamise, parandamise vm vajadusest, temaga koostöös leiab lahenduse. |
| *Kompetentsi tõendamine*  *(kuni 2000 tähemärki)* |
| * 1. Sorteerib ja komplekteerib kostüümid hooldusjärgselt vastavalt kokkulepitud süsteemile ja lavastuse kostüümide passile; taastab kostüümi algoleku (nt paneb eemaldatud detailid tagasi). Teeb ettepanekuid detailid paremaks kinnitamiseks vm. Kontrollib komplektide vastavust passile, vajadusel lisab enne etendust ristkasutuses (st samal ajal teises lavastuses või võttel) olevad kostüümielemendid. Vastutab komplekti täielikkuse eest, vajadusel lahendab tekkinud probleemid. |
| *Kompetentsi tõendamine*  *(kuni 2000 tähemärki)* |
| 1. **Uuslavastusteks/filmiks vajalike kostüümikomplektide koostamine** |
| * 1. Tutvub kostüümikavanditega ja/või kunstniku esitatud materjalidega; vastavalt kunstniku esitatud materjalidele ja eelarvele otsustab hankimise viisi; valib nendest lähtuvalt sobivaid kostüüme ja kostüümielemente, kasutades teadmisi kostüümiajaloost ning arvestades näitlejate mõõte ja hinnates ümbertegemise või kohandamise võimalusi. Otsib ja hangib kostüümielemendid- |
| *Kompetentsi tõendamine*  *(kuni 2000 tähemärki)* |
| * 1. Organiseerib kostüümiproovid, arvestades töögraafikuid ja tähtaegu. Viib kostüümiproovid läbi; arvestab   rõivaetiketiga; märgib muudatusvajadused kostüümil. Korraldab parendusi vajavate esemete viimise töökodadesse; märgistab kostüümiks välja valitud esemed ning tagastab mittesobivad esemed lattu- |
| *Kompetentsi tõendamine*  *(kuni 2000 tähemärki)* |
| * 1. Vastutab kostüümielementide saabumise ja tervikkomplekti õigeaegse valmimise eest; paneb tervikkomplekti kokku ja kooskõlastab selle kunstnikuga. |
| *Kompetentsi tõendamine*  *(kuni 2000 tähemärki)* |
| 1. **Lavastuse kostüümide passi koostamine** |
| * 1. Koostab osatäitjate nimekirja põhjal kostüümide detailsed kirjeldused ja kõikide kostüümielementide täieliku nimekirja vastavalt organisatsiooni tavale või kokkuleppele, et tagada etenduse/võtte sujuv kostüümialane teenindamine; paneb kirja vajaliku etendust/võtet puudutava üldinfo; paneb kirja hooldusjuhised ning ristkasutuses olevad (st teistes lavastustes kasutatavad) kostüümi osad; dokumenteerib osatäitjate muutused lavastuse passis. |
| *Kompetentsi tõendamine*  *(kuni 2000 tähemärki)* |
| * 1. Kirjutab detailsed juhised kostümeerimiseks ja kostüümide vahetuste tegemiseks (k.a märgusõnad vm märgid, elementide selga panemise järjekorra, koha ja abistavad tegevused), loetleb abistavad töövahendid; märgib ära erikohtlemist vajavad kostüümid ja kostüümielemendid; kirjeldab kõik lavastuse spetsiifikast tulenevad lisaülesanded. |
| *Kompetentsi tõendamine*  *(kuni 2000 tähemärki)* |
| * 1. Pildistab lavastuse kostüümide elemendid, tervikkostüümid, kostüümide vahetuse asetused jm etenduse/võttekostüümialaseks teenindamiseks kui organisatsiooni tava või kokkulepped seda ette näevad. |
| 1. **Etenduse/võtte teenindamine** |
| * 1. Kontrollib kostüümide valmisolekut etenduseks/võtteks, vajadusel teeb täiendava hoolduse; viib täielikult   komplekteeritud kostüümi osatäitjale või teise kokkulepitud kohta; |
| *Kompetentsi tõendamine*  *(kuni 2000 tähemärki)* |
| * 1. Viib läbi kostüümivahetused vastavalt varasemalt kokku lepitule ja lavastuse passile; |
| *Kompetentsi tõendamine*  *(kuni 2000 tähemärki)* |
| * 1. On etenduse/võtte ajal kättesaadav ning valmis lahendama ette tulevaid ootamatusi; hoiab tööks vajalikud abivahendid läheduses ja käepärased; lahendab ootamatud olukorrad kiiresti ja loovalt; |
| *Kompetentsi tõendamine*  *(kuni 2000 tähemärki)* |
| * 1. Kogub pärast etendust/võtet kostüümid kokku ja viib repertuaarilattu; eraldab hooldust ja/või parandamist vajavad esemed; hoiab lavastuse passi ajakohase, nii et see vastab etenduse tegelikule toimimisele. |
| *Kompetentsi tõendamine*  *(kuni 2000 tähemärki)* |
| * 1. Pakib väljasõiduetenduseks vajalikud kostüümid ja abivahendid, tagades kostüümide turvalise ja kvaliteetse hoidmise transpordil; tagab väljasõiduetendusel statsionaarilaadse olukorra, sh sõlmib vajalikud kokkulepped lavastusmeeskonna ja osatäitjatega |
| *Kompetentsi tõendamine*  *(kuni 2000 tähemärki)* |
| 1. **Kostüümide ladustamine** |
| * 1. Dekomplekteerib repertuaarist kustutatud lavastuse või lõpetatud filmi/seriaali vm kostüümid; tuvastab hooldust ja/või parandust vajavad esemed. Korraldab esemete puhastuse/paranduse vastutades selle läbiviimise ja tulemuse eest. |
| *Kompetentsi tõendamine*  *(kuni 2000 tähemärki)* |
| * 1. Koostab säilitamisele ja tagastamisele kuuluvate esemete nimekirja; märgistab säilitamisele ja tagastamisele kuuluvad esemed vastavalt kehtivale korrale. Tagab kostüümiesemete kasutusajaloo dokumenteerimise organisatsioonis kokku lepitud vormis ja viisil. |
| *Kompetentsi tõendamine*  *(kuni 2000 tähemärki)* |
| * 1. Korraldab säilitamisele ja tagastamisele kuuluvate esemete jõudmise lattu; korraldab kostüümielementide ladustamise, arvestades organisatsioonis kasutatavat ladustamise süsteemi ja korda. Täiustab ladustamise süsteemi. |
| *Kompetentsi tõendamine*  *(kuni 2000 tähemärki)* |
| 1. **Etendusteenistuse kostüümiala sujuva toimimise tagamine, koostöö**   **koordineerimine** |
| * 1. Sõlmib lavastusmeeskonnaga lavastuse või võtte kostüümialast teenindust puudutavad kokkulepped, nt kostüümivahetuste asukohtade ettevalmistus, lavatagune liikumine etenduse/võtte ajal, ohutus. Jälgib kokkulepete täitmist, lahendab seotud probleeme ja teeb ettepanekuid paremate lahenduste leidmiseks. |
| *Kompetentsi tõendamine*  *(kuni 2000 tähemärki)* |
| * 1. Selgitab välja väljasõiduetenduse detailid; koostab väljasõiduetenduse kostüümialase raideri; korraldab väljasõiduks vajalike kostüümide ja etenduse/võtte teenindamiseks vajalike abivahendite pakkimise, tagades vajaliku pakkimisinventari õigeaegse olemasolu; komplekteerib väljasõiduetenduse kostüümialase meeskonna. Lahendab ootamatult tekkinud olukorrad väljasõidul. |
| *Kompetentsi tõendamine*  *(kuni 2000 tähemärki)* |
| * 1. Hoiab end kursis kostüümide olemas- ja korrasoleku tagamiseks vajaliku infoga kogu kostüümi(de) kasutamise perioodi jooksul; analüüsib muudatusvajadusi ja korraldab vajalikud tegevused kostüümialase teeninduse sujuvaks toimimiseks. Probleemide tekkimisel teavitab vajalikke osapooli, teeb vajalike osapooltega koostööd probleemi lahendamiseks; sõlmib etendustegevusega seotud meeskonnaga kostüümialast teenindust puudutavaid kokkuleppeid. |
| *Kompetentsi tõendamine*  *(kuni 2000 tähemärki)* |